آمریکا پرزیدنتی دونالد ترامپ، ژورنالیست جمال قاشیق‌چی جینایتینه دایر:
"بلکه ده بوتون دونیا سوروملو توتولمالی‌دیر، چونکو دونیا پیس بیر یئر" دئدی.
شکرائتمه گونو موناسیبتیله فلوریداداکی مار-آ-لاگو تاسیس‌لرین‌ده مطبوعاتا آچیقلامالار وئره‌ن ترامپ، واشینگتون پست یازاری جمال قاشیق‌چی‌نین ایستانبولداکی عربیستان باش کونسوللوغون‌دا اؤلدورولمه‌سینه یؤنه‌لیک سواللاری جاوابلاندیردی.
عربیستانین ولیعهدی محمد بن سلمانی قاشیق‌چی جینایتینه دایر مسئول توتماق اوچون کیفایت قدر دلیل اولمادیغینی ساوونان ترامپ،
"بلکه ده بوتون دونیا سوروملو توتولمالی‌دیر، چونکو دونیا پیس بیر یئر" دئدی.
بن سلمان قاشیق‌چی جینایتی باره‌ده اولجه‌دن معلومات صاحبی اولدوغو یولوندا‌کی ادعالاری "حرارت‌لی بیر شکیل‌ده" رد ائتدیگینی دیله گتیره‌ن ترامپ، اؤزونون مسئله‌یه دایر یورومونون ایسه،
"(محمد بن سلمان) بلکه ده بیلیردی، بلکه ده بیلمیردی" شکلین‌ده اولدوغونو خاطیرلاتدی.
ترامپ،
"بو حادثه‌دن نیفرت ائدیره‌م، حادثه‌نین اؤرتولمه‌یه چالیشیلما طرزین‌دن نیفرت ائدیره‌م. اونو دئیه بیلره‌م کی، ولیعهد شاه‌زاده بو وضعیت‌دن من‌دن داها چوخ نیفرت ائدیر" دئیه دانیشدی.
ترامپ، آمریکا مرکزی استخبارات ایداره‌سینین (سیا)، قاشیق‌چی‌نین اؤلدورولمه‌سی امرینی محمد بن سلمانین وئردیگی نتیجه‌سینه چاتدیغی ادعالارینا دایر ایسه "تشکیلاتین شبهه‌لری اولدوغونو آنجاق قطعی بیر نتیجه‌یه گلمه‌دیگینی" اؤنه سوردو.
ترامپ، بئله داوام ائتدی:
"اگر عربیستان اولماسایدی، اورتادوغودا بؤیوک بیر مرکزیمیز اولمازدی. ایسراییله باخین، عربیستان اولماسا، ایسراییل چوخ بؤیوک بیر پروبلئم ایچری‌سینده اولاردی".
